Diari Oficial de la Generalitat Valenciana


Sumari del DOGV 5672, del 03-01-2008 (2007/15935)

CORRECCIÓ d'errades de l'Orde de 30 de novembre de 2007, de la Conselleria d'Agricultura, Pesca i Alimentació, per la qual es modifica l'Orde de 10 de novembre de 2005, de la mateixa conselleria, per la qual s'establien ajudes per a millorar les condicions de producció i comercialització de la mel.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5672

Data del DOGV
:   03-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15220


Data del document
:   14-12-2007

Organisme emissor
:   Conselleria d'Agricultura, Pesca i Alimentació

Tipus de document
:   Correcció d'errades

Correcció d'errades

 Descriptors 

:   * ajuda pública
    * FEOGA Garantia
    * apicultura
    * ajuda a l'agricultura
    * comercialització
    * suport econòmic
    * mel

CORRECCIÓ d'errades de l'Orde de 30 de novembre de 2007, de la Conselleria d'Agricultura, Pesca i Alimentació, per la qual es modifica l'Orde de 10 de novembre de 2005, de la mateixa conselleria, per la qual s'establien ajudes per a millorar les condicions de producció i comercialització de la mel. [2007/15938]  
Advertides unes errades en l'Orde de 30 de novembre de 2007, de la conselleria d'Agricultura, Pesca i Alimentació, per la qual es modifica l'Orde de 10 de novembre de 2005, de la mateixa conselleria, per la qual s'establien ajudes per a millorar les condicions de producció i comercialització de la mel, publicada en el Diari Oficial de la Comunitat Valenciana, núm. 5654, de 5 de desembre de 2007, de conformitat amb l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que permet rectificar d'ofici les errades que hi haja en els seus actes, es procedix a efectuar les rectificacions oportunes:   
Primer  
En el preàmbul, se substituïx el tercer paràgraf pel text següent:  
«El finançament de les ajudes que es preveuen en esta orde prové, en un 50%, de fons del FEAGA; en un 25%, de fons del MAPA; i en un 25%, de fons de la mateixa conselleria d'Agricultura, Pesca i Alimentació.  
Per tot això, a proposta de la directora general de Producció Agrària i a l'empara de les facultats atribuïdes en l'article 28 de la Llei 5/1983, de 30 de desembre, del Consell, i l'article 47 bis del text refós de la Llei d'Hisenda Pública de la Generalitat Valenciana i el Decret 121/2007, de 27 de juliol, pel qual s'aprova el Reglament Orgànic i Funcional de la conselleria d'Agricultura, Pesca i Alimentació,»  
Segon  
El primer paràgraf de l'article 4, «Sol·licituds d'ajuda», se substituïx pel text següent:  
«Les sol·licituds es formalitzaran en instància degudament emplenada subscrita pel titular o els titulars de l'explotació o, si és el cas, pel representant legal de l'agrupació, en les quals caldrà reflectir l'ajuda sol·licitada per a cada una de les mesures.»  
Tercer  
El tercer paràgraf de l'article 5, «Procediment de concessió», se substituïx pel text següent:  
«Ateses la documentació aportada i la proposta de l'òrgan col·legiat, el director de l'Agència Valenciana de Foment i Garantia Agrària resoldrà la concessió d'estes ajudes.»  
València, 14 de desembre de 2007.- La consellera d'Agricultura, Pesca i Alimentació: Maritina Hernández Miñana.